SK
13.7.2022
Úradný vestník Európskej únie
C 270/41
Pozmeňovací návrh 3 Odôvodnenie 11 Text navrhnutý Európskou komisiou
11.
Ciele stanovené v revidovaných emisných normách CO2 by sa mali doplniť európskou stratégiou na riešenie výziev, ktoré predstavuje rozšírenie výroby vozidiel s nulovými emisiami a súvisiacich techno­ lógií, ako aj riešenie potreby zvyšovania úrovne zručností a rekvalifikácie pracovníkov v danom odvetví a hospodárskej diverzifikácie a rekonverzie činností.
V prípade potreby treba zvážiť finančnú podporu na úrovni EÚ a členských štátov s cieľom pritiahnuť súkromné investície, a to aj pros­ tredníctvom Európskeho sociálneho fondu plus, Fondu na spravodlivú transformáciu, inovačného fondu, Mechanizmu na podporu obnovy a odolnosti a iných nástrojov viacročného finančného rámca a nástroja Next Generation EU, v súlade s pravidlami štátnej pomoci.
Revidované pravidlá štátnej pomoci v oblasti životného prostredia a energetiky umožnia členským štátom podporovať podniky pri dekarbo­ nizácii svojich výrobných procesov a pri prijímaní zelenších technológií v kontexte novej priemyselnej stratégie.
Zmena navrhnutá VR
11.
Ciele stanovené v revidovaných emisných normách CO2 by sa mali doplniť európskym mechanizmom spravodlivej transformácie automobilového priemyslu a regiónov na riešenie výziev, ktoré predstavuje rozšírenie výroby vozidiel s nulovými emisiami, ekologická transformácia automobilové­ ho priemyslu, automobilového dodávateľského priemyslu a súvisiacich technológií, ako aj riešenie potreby zvyšovania úrovne zručností a rekvalifikácie pracovníkov v danom odvetví a hospodárskej diver­ zifikácie a rekonverzie činností.
Tento európsky mechanizmus spravodlivej transformácie automo­ bilového priemyslu a regiónov musí poskytnúť finančnú podporu na úrovni EÚ, a to v budúcnosti prostredníctvom dodatočných fondov a v súčasnosti prostredníctvom koordinovaného využívania finan­ čných prostriedkov napríklad zo Sociálno-klimatic­ kého fondu, Európskeho sociálneho fondu plus, Fondu na spravodlivú transformáciu, inovačného fondu, Mechanizmu na podporu obnovy a odolnosti a iných nástrojov viacročného finančného rámca a nástroja Next Generation EU alebo schémy na spravodlivú transformáciu v rámci programu InvestEU, v súlade s pravidlami štátnej pomoci a doplnené programami v členských štátoch.
Revidované pravidlá štátnej pomoci v oblasti život­ ného prostredia a energetiky umožnia členským štátom podporovať podniky pri dekarbonizácii svojich výrobných procesov a pri prijímaní zelenších technológií v kontexte novej priemyselnej stratégie.
Zdôvodnenie Legislatívny návrh s tak ďalekosiahlymi dôsledkami pre pracovníkov, priemysel a regióny musí obsahovať konkrétny „mechanizmus spravodlivej transformácie“ pre európsky automobilový a dodávateľský priemysel, ako aj pre regióny, v ktorých sa nachádzajú.
Vplyv sa prejaví predovšetkým na regionálnej úrovni, kde je potrebné, aby sa nadobúdanie nových zručností realizovalo v spolupráci s priemyslom.
Takýto mechanizmus musí začleňovať celé automobilové odvetvie a musí byť založený na údajoch, ktoré jasne mapujú územný vplyv právnych predpisov.
Tento pozmeňovací návrh súvisí s pozmeňovacími návrhmi 4 a 6.